

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ

=====000=====

ແຂວງ​ຫຼວງ​ພະ​ບາງ

ສະຫະພັນ​ແມ່ຍິງ​ແຂວງ ​ເລກທີ\_\_\_\_\_\_\_\_/ສຍຂ-ຫຼບ

ຫຼວງ​ພະ​ບາງ ລົງ​ວັນ\_\_\_\_\_ມິຖຸນາ(6) 2017

**ບົດ​ສະຫຼຸບ**

**ການຈັດ​ຕັ້ງ​ປະຕິບັດ​ວຽກ​ງານ​ໄລຍະ 6 ​ເດືອນ​ຕົ້ນ​ປີ**

**( ​ເດືອນ 1-6/2017 ແລະ ​ທິດທາງແຜນການ​ 6 ​ເດືອນ​ທ້າຍປີ 2017**

* ອີງ​ຕາມ ​ແຜນການ​ປະ​ຈໍາປີ, ປະ​ຈໍາ​ງວດ ​ແລະ ປະ​ຈໍາ​ເດືອນ​ທີ່​ໄດ້​ວາງ​ອອກ.
* ອີງ​ຕາມ ການ​ເຄື່ອນ​ໄຫວ​ຈັດ​ຕັ້ງ​ປະຕິບັດ​ວຽກ​ງານ​ຕົວ​ຈິງ​ໃນ​ໄລຍະ 6 ​ເດືອນ​ຜ່ານ​ມາ.

ດັ່ງ​ນັ້ນ, ສະຫະພັນ​ແມ່ຍິງ​ແຂວງ ຈິ່ງ​ໄດ້​ສະຫຼຸບ​ການຈັດ​ຕັ້ງ​ປະຕິບັດ​ວຽກ​ງານ​ໄລຍະ 6 ​ເດືອນຜ່ານ​ມາ

​ ( ​ເດືອນ 1-6/2017 ) ​ໄດ້​ສັງ​ເກດ​ຕີ​ລາຄາ​ຜົນ​ໄດ້​ຮັບ ​ແລະ ຈຸດ​ອ່ອນ​ຂໍ້ຄົງ​ຄ້າງ​ເຊິ່ງມີ​ລາຍ​ລະອຽດ​ລຸ່ມ​ນີ້:

* **ສະພາບ​ລວມ**:

​ ສະຫະພັນ​ແມ່ຍິງ​ແຂວງ​ແມ່ນ​ອົງການ​ຈັດ​ຕັ້ງ​ໜຶ່ງ​ທຽບ​ເທົ່າ​ກັບ​ພະ​ແນ​ກການ​ຂອງ​ແຂວງ, ມີ​ພະນັກງານ​ລັດຖະ ກອນ​ເຮັດ​ວຽກ​ແມ່ຍິງ​ອາຊີບ​ທັງ​ໝົດ 98 ຄົນ, ຊາຍ 5 ຄົນໃນ​ນັ້ນ​ຢູ່​ແຂວງ​ມີ 41 ຄົນ, ຍິງ 36 ຄົນ, ຊາຍ 5 ຄົນ, ມີ​ປະທານ 1 ທ່ານ, ຮອງ​ປະທານ 2 ທ່ານ, ສະຫະພັນແມ່ຍິງແຂວງມີຂະແໜງການເຮັດວຽກຕົວຈິງມີດັ່ງນີ້: ຂະ​ແໜງ​ຫ້ອງການ ​ແລະ ພົວພັນ​ຮ່ວມ​ມື​ກັບ​ຕ່າງປະ​ເທ​​ດ, ຂະ​ແໜງ​ປົກ​ປ້ອງ ​ໃຫ້​ຄໍາ​ປຶກສາ, ຈັດ​ຕັ້ງ ​ແລະ ກວດກາ, ຂະ​ແໜງ​ໂຄສະນາ​ອົບຮົມ ​ແລະ ຂ່າວສານ, ຂະແໜງ​ພັດທະນາ ​ແລະ ວິຊາ​ຊີບ, ຂະແໜງສົ່ງເສີມຄວາມກ້າວໜ້າແມ່ຍິງ, ວຽກແມ່ ແລະ ເດັກ.

I. **ສັງ​ເກດ​ຕີ​ລາຄາ​ການຈັດ​ຕັ້ງ​ປະຕິບັດ​ວຽກ​ງານ​ແຕ່​ລະ​ດ້ານ​ໄລຍະ 6 ​ເດືອນ​ຜ່ານ​ມາ​ຂອງ​ສະຫະພັນ​ແມ່ຍິງ​ແຂວງ.**

1. **ວຽກ​ງານ​ສຶກສາ​ອົບຮົມ​ການ​ເມືອງ - ​ແນວ​ຄິດ**:

ຄະນະ​ສະຫະພັນ​ແມ່ຍິງ​ແຕ່ລະ​ຂັ້ນ ​ໄດ້​ຖື​ເອົາ​ການ​ສຶກສາ​ອົບຮົມ​ການ​ເມືອງ - ​ແນວ​ຄິດໃຫ້​ແກ່​ສະມາຊິກສະຫະ

ພັນ​ແມ່ຍິງ, ​ເອື້ອຍ​ນ້ອງ​ແມ່ຍິງ​ບັນດາ​ເຜົ່າ​ໃນ​ທົ່ວ​ແຂວງ​ເປັນ​ປົກກະຕິ ​ແລະ ຕໍ່​ເນື່ອງ​ດ້ວຍ​ຫຼາຍ​ຮູບ​ຫຼາຍ​ສີ​ເປັນ​ຕົ້ນ​ແມ່ນ​ເຂົ້າ​ຮ່ວມ ​ແລະ ຈັດ​ຕັ້ງ​ເຊື່ອມ​ຊຶ່ມ​ບັນດາ​ແນວທາງ​ນະ​ໂຍບາຍ​ຂອງ​ພັກ -​ ລັດ ແລະ ບັນດາ​ກົດໝາຍ​ຕ່າງ​ໆເຊັ່ນ:

|  |  |  |  |  |  |  |  |
| --- | --- | --- | --- | --- | --- | --- | --- |
| ​  ເຂົ້າ​ຮ່ວມ, ​ເຊື່ອມ​ຊຶມ​ມະຕິ ​ແລະ ​ເອກະສານ​ສໍາຄັນຕ່າງໆ​ນໍາ​ຄະນະ​ພັກ-ອົງການ​ປົກຄອງ​ຈັດ​ຂື້ນ. | | | | ສະຫະພັນ​ແມ່ຍິງ​ໄດ້​ນໍາພາ, ຈັດ​ຕັ້ງ, ​ເຊື່ອມ​ຊຶມ​ເອກະສານ​ສໍາຄັນ​ຂອງ​ວພັກ-ລັດ, ອົງການ​ຈັດ​ຕັ້ງ, ລວມ​ເຖິງ​ບັນດາ​ເອກະສານ​ທີ່​ກ່ຽວ​ພັນ​ເຖິງ​ຄຸນ​ລັກ ສະນະ​ທີ່​ເປັນ​ມູນ​ເຊື້ອ​ຂອງ​ແມ່ຍິງ​ລາວ, ມະຕິ​ກອງ​ປະຊຸມ​ໃຫຍ່. | | | |
| ຄັ້ງ | ຜູ້​ເຂົ້າ​ຮ່ວມ | ຍິງ | ຊາຍ | ຄັ້ງ | ຜູ້​ເຂົ້າ​ຮ່ວມ | ຍິງ | ຊາຍ |
| 131 | 11,632 | 7,667 | 3,965 | 202 | 22,290 | 16,374 | 5,916 |

* ວຽກ​ງານ​ສື່​ມ່ວນ​ຊົນ​ກໍ່​ເປັນ​ວຽກ​ງານ​ໜຶ່ງ​ທີ່​ມີ​ຄວາມ​ສໍາຄັນ ທີ່​ສະຫະພັນ​ແມ່ຍິງ​ແຂວງ​ ໄດ້​ເອົາ​ໃຈ​ໃສ່​ປະຕິປະຕິ

ບັດ​ເປັນ​ຕົ້ນ​ແມ່ນ​ຍົກ​ລະດັບ​ຄວາມ​ຮູ້​ໃຫ້​ແກ່​ພະນັກງານ​ວິຊາ​ການ​ຂ່າວສານ​ຂໍ້​ມູນ​ຕ່າງໆ​ທາງ​ວິທະຍຸ​,ໂທລະພາບ​ປຸກລະດົມ

ແມ່ຍິງ​ບັນດາ​ເຜົ່າ​ໃຫ້​ຊົມ​ໃຊ້​ໜັງສືພິມ, ວາລະສານ​ສາວ​ລາວ​ໃຫ້​ນັບ​ມື້​ນັບ​ຫຼາຍ​ຂື້ນ. ​ໄດ້​ຂຽນ​ຂ່າວ​ການ​ເຄື່ອນ​ໄຫວ​ວຽກ​ງານຂອງ​ສະຫະພັນ​ແມ່ຍິງ​ແຂວງ, ວຽກ​ດີ​ຄົນ​ເດັ່ນ, ການຈັດ​ຕັ້ງ​ເຄື່ອນ​ໄຫວ​ວຽກ​ງານ 3 ດີ ສົ່ງ​ໃຫ້​ສູນ​ກາງ​ສະຫະພັນ​ແມ່ຍິງ​ລາວ, ​ໂທລະພາບ ​ແລະ ວິທະຍຸ​ແຂວງ​ຈໍານວນ 29 ຂ່າວ, ຈັດ​ລາຍການ​ວິທະຍຸ​ກ່ຽວ​ກັບ​ຄວາມ​ຮູ້​ຄູ່​ແມ່ຍິງ​ໄດ້ 24 ຄັ້ງ.

* ໄດ້​ຈໍາໜ່າຍ​ໜັງສືພິມ​ແມ່ຍິງ​ລາວ​ຈໍານວນ 3,432 ສະບັບ, ວາລະສານ​ສາວ​ລາວ 882 ສະບັບ. ຜ່ານ​ການສຶກ​

ສາ​ອົບຮົມ​ການ​ເມືອງ-​ແນວ​ຄິດ​ໃຫ້​ພະນັກງານ​ລັດຖະກອນ, ​ເອື້ອຍ​ນ້ອງ​ແມ່ຍິງ​ບັນດາ​ເຜົ່າ, ບັນ​ດາ​ຊັ້ນ​ຄົນ​ເຫັນ​ວ່າ​ເອື້ອຍ​ນ້ອງ​ແມ່ຍິງ​ມີ​ຄວາມ​ຕື່ນ​ຕົວ​ປະກອບສ່ວນ​ເຂົ້າ​ໃນ​ການຈັດ​ຕັ້ງ​ປະຕິບັດ​ວຽກ​ງານ ຕາມ​ໜ້າ​ທີ່​ດ້ວຍ​ຄວາມຮັບຜິດຊອບ​ສູງ ​ແລະ ​ເປັນ​ເຈົ້າ​ການ​ໃນ​ການ​ປະຕິບັດ​ລະບຽບ​ຫຼັກການ​ກໍ່​ຄື​ກົດໝາຍທີ ພັກ - ລັດ ​ວາງ​ອອກ​ໄດ້​ດີ.

* **ວຽກງານຂະບວນການ:**
* ແຈ້ງການປຸກລະດົມໃຫ້ໜ່ວຍອ້ອມຂ້າງແຂວງ ແລະ 12 ເມືອງ, ຊື້ປື້ມມູນເຊື້ອ ແລະ ອານາຄົດຂອງຄອບຄົວຄົນລາວຈໍານວນ 120 ຫົວ.
* ສ້າງ​ຂະ​ບວນການ​ອອກ​ແຮງ​ງານ, ​ແຂ່ງຂັນ​ກິລາ, ວັນນະຄະ​ດີ ​ເພື່ອ​ຂໍ່ານັບ​ຮັບ​ຕ້ອນ​ວັນ​ສໍາຄັນ​ຕ່າງໆ​ຂອງຊາດກໍ່ຄື

​ຂອງ​ແຂວງ ​ແລະ ​ເມືອງ​​ ໂດຍ​ສະ​ເພາະ​ແມ່ນ​ວັນ​ແມ່ຍິງ​ສາກົນ​ມີທັງ​ໝົດ 75 ຄັ້ງ, ມີ 11,353 ​ເທື່ອ​ຄົນ, ຍິງ 8,621 ເທື່ອ​ຄົນ, ຊາຍ 2,732 ​ເທື່ອ​ຄົນ.

* ສະເຫຼີມສະຫຼອງວັນເດັກນ້ອຍສາກົນ 01 ມີຖຸນາ ປີ 2017 ຢູ່ຂັ້ນແຂວງມີຜູ້ເຂົ້າຮ່ວມທັງໝົດ 326 ຄົນ, ຍິງ

128 ຄົນ, ຊາຍ 198 ຄົນ.

* ສ້າງ​ກິດຈະ​ກໍາຈັດ​ພິທີ​ຕັກບາດ​ມວນ​ຊົນ​ຂື້ນ ​ເພື່ອ​ສົ່ງ​ເສີມ​ວັດທະນະ​ທໍາ ​ແລະ ຮີດຄອງ​ປະ​ເພນີ​ອັນ​ດີງາມ​ຂອງ​

ຊາດ, ຂອງ​ເອື້ອຍ​ນ້ອງ​ແມ່ຍິງ​ບັ​ນດາ​ເຜົ່າ, ມີ​ພະນັກງານ​ການ​ນໍາ​ຂັ້ນ​ແຂວງ ​ແລະ ສ້າງ​ຂະ​ບວນຍ່າງ​​ເພື່ອ​ສຸຂະພາບ ພາຍ​ໃນ​ເທດສະບານ​ແຂວງ​ ​​ເພື່ອ​ເປັນ​ການສະ​ເຫຼີ​ມສະຫຼອງ​ວັນ​ແມ່ຍິງ​ສາກົນ​ຄົບຮອບ 107 ປີ ມີ​ຜູ້​ເຂົ້າ​ຮ່ວມ​ທັງ​ໝົດ​ປະມານ 1.919 ກ່ວາ​ຄົນ, ຍິງປະມານ 1,481 ຄົນ, ຊາຍປະມານ 438 ຄົນ.

II.**ວຽກ​ງານ​ປັບປຸງ​ການຈັດ​ຕັ້ງ, ກໍ່ສ້າງ​ພະນັກງານ ​ແລະ ນະ​ໂຍບາຍ.**

**2.1.ວຽກ​ງານ​ປັບປຸງ​ການຈັດ​ຕັ້ງ:**

ກ. ຄະນະ​ສະຫະພັນ​ແມ່ຍິງ​ທຸກ​ຂັ້ນ​ໄດ້​ຫັນ​ລົງ​ຮາກ​ຖານ ສົມທົບ​ຄະນະ​ພັກ​ແຕ່ລະ​ຂັ້ນ​ເອົາ​ໃຈ​ໃສ່​ປັບປຸງ​ການຈັດ​ຕັ້ງ​ຂອງ​ຕົນ

ປັບປຸງ​ແບບ​ແຜນ​ວິ​ທີ​ເຮັດ​ວຽກ​ຂອງ​ຄະນະ​ສະຫະພັນ​ແມ່ຍິງ​ດ້ວຍ​ການ​ເຜີຍ​ແຜ່​ມະຕິ​ກອງ​ປະຊຸມ​ໃຫຍ່​ຂັ້ນ​ຕ່າງໆ, ກົດໝາຍວ່າ

​ດ້ວຍ​ສະຫະພັນ​ແມ່ຍິງ​ລາວ, ກົດ​ລະບຽບ​ສະບັບ​ປັບ​ປຸງ​ໃໝ່, ພາລະ​ບົດບາດ, ສິດ ​ແລະ ໜ້າ​ທີ່​ຂອງ​ສະຫະພັນ​ແມ່ຍິງ​ແຕ່ລະ​

ຂັ້ນສະ​ແດງ​ອອກ​ດັ່ງ​ນີ້:

- ສັງລວມ ແລະ ສົ່ງລາຍຊື່ພະນັກງານການນໍາ 15 ທ່ານ ທີ່ຂື້ນກັບສະຫະພັນແມ່ຍິງແຂວງໃຫ້ຄະນະຈັດຕັ້ງແຂວງ.

- ເກັບກໍາ ແລະ ສັງລວມສະຖິຕິຂອງສະຫະພັນແມ່ຍິງອ້ອມຂ້າງແຂວງປີ 2017.

- ເປີດກອງປະຊຸມຄົບຄະນະບໍລິຫານງານສະຫະພັນແມ່ຍິງແຂວງ ຄັ້ງທີ II ສະໄໝທີ VIII ມີຜູ້ແທນເຂົ້າຮ່ວມທັງໝົດ 88 ຄົນ. ຍິງ 83 ຄົນ, ຊາຍ 5 ຄົນ.

- ເປີດກອງປະຊຸມຄົບຄະນະບໍລິຫານງານສະຫະພັນແມ່ຍິງເມືອງໄດ້ 3 ເມືອງຄື: ເມືອງໂພນທອງ, ເມືອງວຽງຄໍາ ແລະ ເມືອງປາກແຊງ ມີຜູ້ແທນເຂົ້າຮ່ວມທັງໝົດ 161 ຄົນ, ຍິງ 150 ຄົນ, ຊາຍ 11 ຄົນ.

- ຄະນະສະຫະພັນແມ່ຍິງເມືອງໂພນທອງໄດ້ຈັດກອງປະຊຸມພົບປະແລກປ່ຽນບົດຮຽນວຽກງານຮອບດ້ານຂອງສະຫະພັນ

ແມ່ຍິງ 2 ແຂວງຄື: ແຂວງຫຼວງພະບາງ ແລະ ແຂວງຫົວພັນ ມີ 6 ເມືອງຄື: ເມືອງຮ້ຽມ, ເມືອງຊອນ, ເມືອງປາກແຊງ, ເມືອງງອຍ, ເມືອງວຽງຄໍາ ແລະ ເມືອງໂພນທອງ ປະຈໍາປີ 2017 ມີຜູ້ເຂົ້າຮ່ວມທັງໝົດ 52 ຄົນ, ຍິງ 45 ຄົນ, ຊາຍ 7 ຄົນ.

- ອອກໃບນໍາສົ່ງລາຍຊື່ພະນັກງານໄປຝືກອົບຮົມ ແລະ ຖອດຖອນບົດຮຽນວຽກງານຈັດຕັ້ງຢູ່ນະຄອນຄຸນມີ່ງແຂວງຢູ່ນານ

ສປ ຈີນ ຈໍານວນ 1 ຄົນ.

- ສະເໜີພະແນກແຮງງານສະຫວັດດີການແຂວງ ເພື່ອຂໍນະໂຍບາຍເສຍອົງຄະໃຫ້ປະທານສະຫະພັນແມ່ຍິງເມືອງງອຍ.

- ອອກໃບຢັ້ງຢືນໃຫ້ພະນັກງານສະຫະພັນແມ່ຍິງແຂວງ ທີ່ສະເໜີຍົກຍ້າຍໄປປະຈໍາການຢູ່ບ່ອນໃໝ່ຈໍານວນ 4 ຄົນ.

- ເປີດກອງປະຊຸມໃຫຍ່ສະຫະພັນແມ່ຍິງຂັ້ນຮາກຖານໄດ້ 6 ໜ່ວຍ, ລົງປັບປຸງການຈັດຕັ້ງສະຫະພັນແມ່ຍິງໄດ້ 10 ໜ່ວຍ ແລະ 5 ບ້ານ ມີຜູ້ເຂົ້າຮ່ວມທັງໝົດ 218 ຄົນ, ຍິງ 187 ຄົນ, ຊາຍ 31 ຄົນ.

ຂ. ຂະຫຍາຍມະຫາຊົນເຂົ້າເປັນ​ສະມາຊິກ​ສະຫະພັນແມ່ຍິງຈໍານວນ 2,279 ຄົນ, ເຜົ່າລາວ 1,652 ຄົນ, ກື່ມມຸ 438 ຄົນ, ມົ້ງ 167 ຄົນ, ຢ້າວ 2 ຄົນ, ລື້ 17 ຄົນ, ອີ່ວມ່ຽນ 3 ຄົນ.ສະມາຊິກຍົກຍ້າຍໄປປະຈໍາການຢູ່ຕ່າງແຂວງ ແລະ ສໍາເລັດການສຶກສາຈໍານວນ 31 ຄົນ.

ມາຮອດປະຈຸບັນມີສະມາຊິກສະຫະພັນແມ່ຍິງທັງໝົດ 80,811 ຄົນ, ເຜົ່າລາວ 31,445 ຄົນ, ເຜົ່າກຶມມຸ 37,596

ຄົນ, ເຜົ່າມົ້ງ 9,947 ຄົນ, ຍວນ 398 ຄົນ, ລື້ 990 ຄົນ, ໄຕດໍາ 99 ຄົນ, ຜູ້ໄທ 4 ຄົນ, ຫໍ້ 7 ຄົນ, ໄປຣ 3 ຄົນ, ອີ່ວມ່ຽນ 113 ຄົນ, ຢ້າວ 23 ຄົນ, ຢົ້ງ 4 ຄົນ, ໄທແອດ 37 ຄົນ, ໄທແດງ 49 ຄົນ, ກະຊັກ 1 ຄົນ, ອາຄາ 3 ຄົນ, ພູນ້ອຍ 27 ຄົນ, ລະແມດ 1 ຄົນ, ແລນແຕນ 1 ຄົນ, ແທ່ນ 51 ຄົນ, ພວນ 12 ຄົນ.

- ມີຄະນະບໍລິຫານສະຫະພັນແມ່ຍິງແຂວງ 29 ທ່ານ, ຄະນະບໍລິຫານງານສະຫະພັນແມ່ຍິງເມືອງ 203 ທ່ານ

**2.2.ວຽກງານກໍ່ສ້າງພະນັກງານເພດຍິງ.**

ກ. ປະຈຸບັນທົ່ວແຂວງມີພະນັກງານ - ລັດຖະກອນເພດຍິງທັງໝົດ 4,237 ຄົນ, ກວມ 43,9% ຂອງພະນັກງານລັດ

ຖະກອນທັງໝົດ.

- ສະມາຊິກພັກເພດຍິງຈໍານວນ 3,405 ສະຫາຍ, ກວມ 18,4% ຂອງສະມາຊິກພັກທັງໝົດ.

ຂ. ສະມາຊິກສະຫະພັນແມ່ຍິງໄດ້ຍົກລະດັບດ້ານວິຊາສະເພາະ, ທິດສະດີການເມືອງ-ການປົກຄອງໄລຍະສັ້ນ ແລະ ໄລຍະຍາວ ດັ່ງລາຍລະອຽດລຸ່ມນີ້:

- ສະມາຊິກ​ສະຫະພັນ​ແມ່ຍິງ​ໄປ​ຍົກ​ລະດັບ​ດ້ານ​ທິດ​ສະ​ດີກາ​ນ​ເມືອງ-ການ​ປົກຄອງ​ໄລຍະ​ສັ້ນ ​ແລະ ໄລຍະ​ຍາວ​ມີ 71 ຄົນ.

- ສະມາຊິກສະຫະພັນແມ່ຍິງໄປຍົກລະດັບດ້ານວິຊາສະເພາະໄລຍະສັ້ນຢູ່ພາຍໃນຈໍານວນ 2 ຄົນ, ຊັ້ນສູງ 46 ຄົນ, ປະລິນຍາຕີ 28 ຄົນ, ປະລິນຍາໂທຢູ່ຕ່າງປະເທດ 2 ຄົນ.

- ສະມາຊິກສະຫະພັນແມ່ຍິງໄດ້ເຂົ້າຮຽນບໍາລຸງກົດໝາຍຊັ້ນຕົ້ນ ຈໍານວນ 61 ຄົນ.

- ສະມາຊິກສະຫະພັນແມ່ຍິງໄປຍົກລະດັບດ້ານພາສາຈີນຢູ່ ສປ ຈີນໄລຍະ 3 ເດືອນ ຈໍານວນ 1 ຄົນ.

( ສະມາຊິກໜ່ວຍສະຫະພັນແມ່ຍິງຈັດຕັ້ງແຂວງ )

- ເຂົ້າຮ່ວມກອງປະຊຸມຝືກອົບຮົມວຽກງານຄຸ້ມຄອງພະນັກງານ - ລັດຖະກອນທີ່ພະແນກພາຍໃນແຂວງ 1 ຄົນ.

- ຂະຫຍາຍສະມາຊິກແມ່ຍິງເຂົ້າເປັນສະມາຊິກພັກຈໍານວນ 22 ສະຫາຍ

- ສະມາຊິກສະຫະພັນແມ່ຍິງໄດ້ເຂົ້າຮ່ວມພິທີພົບປະແລກປ່ຽນບົດຮຽນນໍາ ສປ ຈີນ ແລະ ສສ ຫວຽດນາມ ຈໍານວນ 6 ຄົນ.

ຄ. ສະຫະພັນ​ແມ່ຍິງ​ໄດ້​ເຂົ້າ​ຮ່ວມ​ກອງ​ປະຊຸມ, ສໍາ​ມະ​ນາ, ຝຶກ​ອົບຮົມ​ທັງ​ໝົດ 72 ຄັ້ງ, ຄົນ​ເຂົ້າ​ຮ່ວມ​ທັງ​ໝົດ 102 ຄົນ.

ງ. ໄດ້ປະສານສົມທົບກັບຄະນະພັກ, ຄະນະນໍາຂັ້ນຕ່າງໆ ສ້າງແຜນກໍ່ສ້າງພະນັກງານເພດຍິງ ເພື່ອບັນຈຸຊັບຊ້ອນເຂົ້າເປັນພະນັກງານນໍາພາຄຸ້ມຄອງຂັ້ນຕ່າງໆ ແລະ ​ເພື່ອເປັນພະນັກງານສືບທອດປ່ຽນແທນ.

2.3. **ວຽກງານນະໂຍບາຍ.**

ການປະຕິບັດນະໂຍບາຍດ້ານຕ່າງໆຕໍ່ສະມາຊິກ ຄະນະສະຫະພັນແມ່ຍິງແຕ່ລະຂັ້ນກໍ່ໄດ້ມີການຊ່ວຍເຫຼືອເຊິ່ງກັນແລະ ກັນໃນເມື່ອພົບຄວາມຫຍຸ້ງຍາກຕ່າງໆເຊັ່ນ: ເຈັບເປັນ, ເກີດລູກ ແລະ ອື່ນໆ ຕາມຄວາມສາມາດຕົວຈິງຂອງແຕ່ລະພາກສ່ວນ ແລະ ຖືກຕ້ອງຕາມລະບຽບຫຼັກການຈໍານວນ 7 ຄົນ, ເປັນເງິນ ຈໍານວນ 3,650,000 ກີບ.

* ສະ​ເໜີ​​ເລື່ອນ​ຊັ້ນ - ຂັ້ນ​ເງິນ​ເດືອນ​ໃຫ້​ພະນັກງານ​ລັດຖະກອນ​ເປັນ​ປົກກະຕິ.
* ນະໂຍບາຍໃຫ້ພະນັກງານພາຍໃນສະຫະພັນແມ່ຍິງແຂວງລາພັກປະຈໍາປີຈໍານວນ 5 ຄົນ.
* ຜ່ານມາເອື້ອຍນ້ອງແມ່ຍິງໄດ້ຮັບໃບຍ້ອງຍໍຈາກລັດຖະບານ 7 ຄົນ, ຍ້ອງຍໍຈາກທ່ານເຈົ້າແຂວງ 41 ຄົນ, ຍ້ອງຍໍ

ຈາກສະພາແຫ່ງຊາດ ແລະ ສະພາປະຊາຊົນແຂວງ ມີຄື: ຫຼຽນໄຊຊັ້ນ II ມີ 1 ຄົນ, ຫຼຽນໄຊຊັ້ນ III ມີ 1 ຄົນ, ຫຼຽນກາແຮງງານ 25 ຄົນ, ຍ້ອງຍໍຈາກສະຫະພັນແມ່ຍິງສູນກາງ 1,727 ຄົນ, ຍ້ອງຍໍຈາກທ່ານເຈົ້າເມືອງ 354 ຄົນ, ຍ້ອງຍໍຈາກຊາວໜຸ່ມແຂວງ 127 ຄົນ, ຍ້ອງຍໍຈາກສະຫະພັນກໍາມະບານແຂວງ 66 ຄົນ, ຄະນະກໍາມະການເລືອກຕັ້ງສະພາແຫ່ງຊາດ 46 ຄົນ.

**III.ວຽກ​ງານປົກ​ປ້ອງ​ສິດຜົນ​ປະ​ໂຫຍ​ດຂອງ​ແມ່ຍິງ ​ແລະ ​ເດັກ​ນ້ອຍ.**

ການ​ປົກ​ປ້ອງ​ສິດຜົນປະ​​ໂຫຍ​ດຂອງ​ແມ່ຍິງ ​ແລະ ​ເດັກນ້ອຍ​ກໍ່​ເປັນ​ວຽກ​ງານ​ສໍາຄັນ​ໜຶ່ງ; ສະ​ນັ້ນ​ຜູ້​ຮັບຜິດຊອບ​ວຽກ​ງານ​ດັ່ງກ່າວ​ໄດ້​ຕັ້ງໜ້າ​ປະສານ​ສົມທົບ​ກັບ​ພາກສ່ວນ​ທີ່​ກ່ຽວຂ້ອງ​ໃນ​ການ​ດໍາ​ເນີນ ​ແລະ ຕັດສິນ​ຄະດີ, ບໍລິການ​ໃຫ້​ຄໍາ​ປຶກສາ, ​ເກັບ​ກໍາ​ຂໍ້ມູນຜູ້​ຖືກ​ເຄາະ​ຮ້າຍ​ສົ່ງ​ໃຫ້​ພາກສ່ວນ​ທີ່​ກ່ຽວຂ້ອງ.

|  |  |  |  |  |  |  |  |
| --- | --- | --- | --- | --- | --- | --- | --- |
| ​ເປັນ​ເຈົ້າ​ການຈັດ​ຕັ້ງ​ເຜີຍ​ແຜ່​ບັນດາ​ແນວທາງ​ນະ​ໂຍບາຍ​ຂ​ອງພັກ​-ລັດ​ໂດຍ​ສະ​ເພາະ​ແມ່ນ​ບັນດາ​ກົດໝາຍ​ທີ່​ກ່ຽວ​ພັນ ​ເຖິງ​ການ​ພັດທະນາ​ບົດບາດ​ຍິງ-ຊາຍການ​ປົກ​ປ້ອງ​ແມ່ຍິງ ​ແລະ ​ເດັກນ້ອຍ​ໃນ​ການ​ເດີ່ນ​ທາງ​ທ່ອງ​ທ່ຽວ.ລັດຖະທໍາມະນູນ​ສະບັບ​ປັບປຸງ​, ກົດໝາຍ​ກ່ຽວ​ກັບ​ສະພາ​ແຫ່ງ​ຊາດ. | | | | ​ໄດ້​ໃຫ້​ຄໍາ​ປຶກສາ​ຕໍ່​ແມ່ຍິງ ​ແລະ ​ເດັກນ້ອຍ​ທີ່​ມີ​ບັນຫາ, ​ໃຫ້ການ​ຊ່ອຍ​ເຫຼືອ ​ເພື່ອ​ປົກ​ປ້ອງ​ຜົນ​ປະ​ໂຫຍ​ດຂອງ​ແມ່ຍິງ ​ແລະ ​ເດັກນ້ອຍ​ຄື: | | | |
| ຄັ້ງ | ຈໍານວນ​ຄົນ | ຍິງ | ຊາຍ | ຄັ້ງ | ຈໍານວນ​ຄົນ | ຍິງ | ຊາຍ |
| 77 | 5,997 | 3,908 | 2,089 | 9 | 42 | 30 | 12 |

* ຄະນະສະຫະພັນແມ່ຍິງເມືອງໂພນທອງລົງເຊື່ອມຊຶ່ມ ແລະ ປະເມີນບ້ານ ສິດສະເໝີພາບຍິງ-ຊາຍ ໄດ້ 6 ບ້ານ

ຄື: ບ້ານເມືອງຮືບ, ສາມໝື່ນ, ນໍ້າລວງ, ໂພນສຸກ, ສົບພົນ, ນາວັດ, ມີຜູ້ເຂົ້າຮ່ວມທັງໝົດ 3,268 ຄົນ, ຍິງ 1,737 ຄົນ, ຊາຍ 1,531 ຄົນ.

* ໄດ້ຮ່ວມກັບເຈົ້າໜ້າທີພະແນກສະກັດກັ້ນຕ້ານການຄ້າມະນຸດ, ລົງເກັບກໍາຂໍ້ມູນເດັກທີ່ຖືກຂົມຂືນທີ່ບ້ານແສນ

ສຸກ ເມືອງຫຼວງພະບາງ ແຂວງຫຼວງພະບາງ.

* ໄດ້ສົມທົບສູນໃຫ້ຄໍາປືກສາສູນກາງສະຫະພັນແມ່ຍິງລາວ ເພື່ອຊ່ອຍເຫຼືອເດັກຫຼົງທາງຢູ່ນະຄອນຫຼວງວຽງຈັນ

ສົ່ງຄືນໃຫ້ຄອບຄົວຢູ່ ບ້ານຊຽງດາ ເມືອງນໍ້າບາກ ແຂວງຫຼວງພະບາງ.

* ມີຜູ່ມາຂໍຄໍາປືກສາກ່ຽວກັບອານາຈານທາງເຕັກໂນໂລຊີ ຈໍານວນ 1 ຄົນ. ( ເມືອງໂພນໄຊ )

**IV.ວຽກ​ງານ​ພັດທະນາ​ຊີວິດ​ການ​ເປັນ​ຢູ່​ຂອງ​ແມ່ຍິງ ​ແລະ ຄອບຄົວ​ເພື່ອ​ແກ້​ໄຂ​ຄວາມທຸກ​ຍາກ​ຂອງ​ແມ່ຍິງ**

ກ. ​ເພື່ອ​ໃຫ້​ແທດ​ເໝາະ​ກັບ​ສະພາບ​ຕົວ​ຈິງ​ຂອງ​ທ້ອງ​ຖິ່ນ ສະຫະພັນ​ແມ່ຍິງ​ແຂວງ​ໄດ້​ນໍາ​ເອົາ​ແຜນ​ພັດທະນາ 8 ​ແຜນ​ງານ 28​ໂຄງການ ລົງ​ຜັນ​ຂະຫຍາຍ​ໃຫ້​ສະມາຊິກ​ສະຫະພັນ​ແມ່ຍິງ, ​ເ​ອື້​ອຍນ້ອງ​ແມ່ຍິງ​ບັນດາ​ເຜົ່າ​ຢູ່​ແຕ່ລະ​ຂັ້ນ.

**4.1. ວຽກ​ງານ​ວິຊາ​ຊີບ:**

- ເປີດຝຶກອົບຮົມວິຊາຊີບຕັດຫຍິບ ແລະ ເສີມສວຍຜູ້ດ້ອຍໂອກາດໄດ້ທັງໝົດ 1 ຊຸດ, ຄົນເຂົ້າຮ່ວມ 26 ຄົນ, ຍິງ 26 ຄົນ.

- ສະຫຼຸບກິດຈະກໍາການຝຶກອົບຮົມຕັດຫຍິບ, ເສີມສວຍງວດ 1 ປີ 2017 ສົ່ງໃຫ້ອົງການອາຟີດາ.

- ຂື້ນແຜນງົບປະມານຝຶກອົບຮົມຕັດຫຍິບ, ເສີມສວຍສົ່ງ ສ ເກົາຫຼີ ແລະ ກົງສູນໃຫຍ່ ສປ ຈີນ ປະຈໍາພາກເໜືອແຂວງຫຼວງພະບາງ.

- ໄດ້ຮັບເຄື່ອງຊ່ອຍເຫຼືອເປັນເຄື່ອງນອນຂອງນັກຝຶກອົບຮົມຈໍານວນ 20 ຊຸດ ຈາກກົງສູນໃຫຍ່ ສປ ຈີນ ປະຈໍາພາກ

ເໜືອແຂວງຫຼວງພະບາງ. ລວມເປັນມູນຄ່າ 7,300,000 ກີບ.

- ຄະນະສະຫະພັນແມ່ຍິງແຂວງ ແລະ ຄູຝຶກຈໍານວນ 3 ຄົນ ໄປທັດສະນະແລກປ່ຽນບົດຮຽນຢູ່ ສ ເກົາຫຼີ.

- ສະຫະພັນແມ່ຍິງເມືອງໂພນທອງໄດ້ເຂົ້າຮ່ວມຝືກອົບຮົມຍົກລະດັບຄວາມຮູ້ດ້ານວິຊາຊີບໄລຍະສັ້ນນໍາອົງການສຸພານິມິດປະຈໍາເມືອງຄື: ຕັດຫຍິບ ໄດ້ 2 ຊຸດ, ມີ 2 ຄົນ ແລະ ຈັດຝືກອົບຮົມການຍ້ອມໄໝ ແລະ ອອກແບບລາຍສີ້ນໄໝມ້ອນໄດ້ 1 ຄັ້ງ ມີຜູ້ເຂົ້າຮ່ວມທັງໝົດ 20 ຄົນ. ຄະນະສະຫະພັນແມ່ຍິງເມືອງໄດ້ລົງໃຫ້ສຸຂະສຶກສາກ່ຽວກັບວິທີການວາງແຜນຄອບຄົວລູກຫ່າງໃຫ້ເອື້ອຍນ້ອງແມ່ຍິງບັນດາເຜົ່າໃນຈໍານວນ 24 ບ້ານ, ມີຜູ້ເຂົ້າຮ່ວມທັງໝົດ 2,143 ຄົນ, ຍິງ 1,218 ຄົນ, ຊາຍ 925 ຄົນ.ໃນນັ້ນມີເອື້ອຍນ້ອງມາໃຊ້ບໍລິການວ່າງແຜນຄອບຄົວ 104 ຄົນ ແລະ ປຸກລະດົມເຂົ້າອົບຮົມ, ສໍາມະນາໃຫ້ແມ່ຍິງ, ສະຫະພັນແມ່ຍິງໃນວຽກງານສັກຢາ, ຢອດຢາ, ລ້ຽງລູກດ້ວຍນົມແມ່, ໂພສະນາການ, ຊຸມຊົນເປັນເຈົ້າການດ້ານສຸຂະອານາໄມແຕ່ລະດ້ານໄດ້ 2 ຄັ້ງ, ມີ ຈໍານວນ 24 ບ້ານ, ມີຜູ້ເຂົ້າຮ່ວມ 7,140 ຄົນ, ຍິງ 5,317 ຄົນ, ຊາຍ 1,823 ຄົນ.( ໄດ້ຮັບການສະໜັບສະໜູນຈາກໂຄງການອຸ່ຍນີເຊັບ ).

- ຄະນະສະຫະພັນແມ່ຍິງເມືອງຈອມເພັດ ລົງຕິດຕາມການລ້ຽງປາດຸກພັນ, ລ້ຽງກົບຢູ່ບ້ານຊຽງແມນ ແລະ ລ້ຽງໄກ່ລາດປູກຜັກປອດສານຜິດຢູ່ບ້ານໂພລາດຈໍານວນ 4 ຄັ້ງ, ມີຈໍານວນຄົນເຂົ້າຮ່ວມທັງໝົດ 60 ຄົນ.

- ຄະນະສະຫະພັນແມ່ຍິງແຂວງ ສົມທົບກັບຄະນະສະຫະພັນແມ່ຍິງເມືອງຈອມເພັດລົງເກັບກໍາຂໍ້ມູນການຜະລິດໄຄແຜ່ນ ແລະ ອຸປະກອນການຜະລິດຢູ່ບ້ານມ່ວງຄໍາ, ບ້ານສະນົກມຸງຄຸນ ມີສະມາຊິກເຂົ້າຮ່ວມທັງໝົດ 65 ຄົນ, ຊາຍ 2 ຄົນ, ຍິງ 63 ຄົນ ແລະ ສະເໜີຂໍທຶນປູກເຫັດບົດ, ເຫັດຂອນຂາວ ແລະ ເຫັດເຟືອງ ນໍາໂຄງການຕາບີ ໃຫ້ຈໍານວນ 5 ບ້ານເປົ້າໝາຍ.

- ຄະນະສະຫະພັນແມ່ຍິງເມືອງວຽງຄໍາລົງຕິດຕາມການຜະລິດໄຄແຜ່ນບ້ານບວມວານ 1 ຄັ້ງ, ມີຜູ້ເຂົ້າຮ່ວມທັງໝົດ 50

ຄົນ, ຍິງ 49 ຄົນ, ຊາຍ 1 ຄົນ, ພ້ອມທັງ ຕິດຕາມການລ້ຽງກົບ, ປາດຸກພັນຈໍານວນ 2 ຄັ້ງ, ມີຈໍານວນ 10 ຄອບຄົວ.

**4.2. ວຽກ​ງານ​ກອງ​ທຶນ**:

ກອງ​ທຶນ​ທີ່​ສະຫະພັນ​ແມ່ຍິງ​ຮັບຜິດ​ຊອບ ​ເພື່ອ​ໝູນ​ໃຊ້​ເຂົ້າ​ໃນ​ກິດຈະ​ກໍາ​ຕ່າງໆ​ເຊັ່ນ: ປູກຝັງ, ລ້ຽງສັດ, ຕໍ່າຫູກ ​ແລະ ກິດຈະ​ກໍາ​ອື່ນໆ​ມີ​ທັງ​ໝົດ 12 ​ເມືອງ, ມີສະມາຊິກ​ທັງ​ໝົດ 17,717 ຄົນ, ມີ​ເງິນ​ທ້ອນ​ທັງ​ໝົດ 5,193,130,992ກີບ. ນອກຈາກ​ນັ້ນ​ແມ່ນ​ໄດ້​ຮັບ​ທຶນ​ສະໜັບສະໜູນ​ຈາກ​ລັດຖະບານ ​ແລະ ສາກົນ​ລວມ​ເປັນ​ເງິນ​ທັງ​ໝົດ 5,797,320,000 ກີບ, ກອງທຶນສົ່ງເສີມຄວາມກ້າວໜ້າຂອງແມ່ຍິງມີສະມາຊິກກອງທຶນທັງໝົດ 163 ຄົນ, ຍິງ 73 ຄົນ, ຊາຍ 90 ຄົນ, ມີເງີນທັງໝົດ 206,531,500 ກີບ, ມີສະມາຊິກມາຝາກເງິນໃນໄດ້ 11,725,000 ກີບ, ມີດອກເບ້ຍ 19,912,500 ກີບ, ໄດ້ປ່ອຍໃຫ້ສະມາຊິກກູ້ຢືມຈໍານວນ 65 ຄົນ, ເປັນເງີນ 193,150,000 ກີບ, ມີເງິນຄ້າງຄັງທັງໝົດ 13,381,000 ກີບ.

**4.3.ການຈັດ​ຕັ້ງ​ປະຕິບັດ​ຂໍ້​ແຂ່ງຂັນ 3 ດີ.**

1. ຄະນະສະຫະພັນແມ່ຍິງແຕ່ລະຂັ້ນໄດ້ຈັດຕັ້ງເຜີຍແຜ່ເຊື່ອມຊື່ມເນື້ອໃນຄໍາຂ້ວນ ແລະ ຂໍ້ແຂ່ງຂັນ 3 ດີ ໃຫ້ແກ່

ແມ່ຍິງບັນດາເຜົ່າ, ສະມາຊິກສະຫະພັນແມ່ຍິງຂັ້ນບ້ານໄດ້ 160 ບ້ານ, ກວມເອົາ 23,35%, ຂັ້ນໜ່ວຍ 96 ໜ່ວຍ, ກວມເອົາ 35,16%, ໃນນັ້ນໜ່ວຍອ້ອມຂ້າງແຂວງ 17 ໜ່ວຍ, ໜ່ວຍອ້ອມຂ້າງເມືອງ 79 ໜ່ວຍ, ຊຶ່ງມີຜູ້ເຂົ້າເຊື່ອມຊຶ່ມທັງໝົດ 33,031 ຄົນ, ຍິງ 29,462 ຄົນ, ຊາຍ 3,569 ຄົນ.

1. ຈັດຕັ້ງການແຂ່ງຂັນ 3 ດີ ໄດ້ 160 ບ້ານ, ກວມເອົາ 91,42%, ຂັ້ນໜ່ວຍ 97 ໜ່ວຍ, ກວມເອົາ 55,49%,

ໜ່ວຍອ້ອມຂ້າງແຂວງ 18 ໜ່ວຍ, ໜ່ວຍອ້ອມຂ້າງເມືອງ 79 ໜ່ວຍ ມີຜູ້ເຂົ້າແຂ່ງຂັນ ທັງໝົດ 11,902 ຄົນ.

1. ກວດກາເອກະສານ 3 ດີຂອງບັນດາເມືອງ, ໜ່ວຍອ້ອມຂ້າງແຂວງໄດ້ຈໍານວນ 25 ສະບັບເຊັ່ນ: ເມືອງຊຽງເງິນ

ເມືອງໂພນໄຊ, ເມືອງພູຄູນ ແລະ ໜ່ວຍອ້ອມຂ້າງແຂວງ 22 ໜ່ວຍ.

1. ໜັງສືສະເໜີເຖິງຄະນະປະຈໍາພັກແຂວງອອກຂໍ້ຕົກລົງ ແລະ ໃບຢັ້ງຢືນປະກາດເມືອງຊຽງເງິນ ເປັນເມືອງສະ

ຫະພັນແມ່ຍິງ 3 ດີ ປະຈໍາປີ 2016.

1. ລົງກວດກາປະເມີນຜົນບ້ານສະຫະພັນແມ່ຍິງ 3 ດີ ໄດ້ 160 ບ້ານ, ກວມເອົາ 80%, ໜ່ວຍສະຫະພັນແມ່ຍິງ

3 ດີ ໄດ້ 70 ໜ່ວຍ, ກວມເອົາ 37,87%, ໃນນັ້ນໜ່ວຍອ້ອມຂ້າງແຂວງ 17 ໜ່ວຍ, ໜ່ວຍອ້ອມຂ້າງເມືອງ 53 ໜ່ວຍ.

1. ອອກຂໍ້ຕົກລົງ ແລະ ໃບຢັ້ງຢືນ 3 ດີ ໃຫ້ແກ່ຮາກຖານ ແລະ ໜ່ວຍອ້ອມຂ້າງແຂວງທັງໝົດ 16 ໜ່ວຍ ແລະ

ສະມາຊິກສະຫະພັນແມ່ຍິງ 3 ດີ ຈໍານວນ 1,571 ໃບ.

1. ອອກແຈ້ງການ, ຮ່າງບົດສະຫຼຸບ, ຮ່າງເກັບກໍາສະຖິຕິວຽກງານ 3 ດີ ໃຫ້ 12 ເມືອງ ແລະ 70 ໜ່ວຍອ້ອມຂ້າງ

ແຂວງ.

4.4. **ວຽກ​ງານ​ປຸກລະດົມ​ແມ່ຍິງ​ເຂົ້າ​ຮ່ວມ​ພາລະກິດ​ປົກ​ປັກ​ຮັກສາ ​ແລະ ສ້າງສາ​ປະ​ເທດ​ຊາດ:**

- ຄະນະ​ສະຫະພັນ​ແມ່ຍິງ​ແຕ່ລະ​ຂັ້ນ​ໄດ້​ເປັນ​ເຈົ້າ​ການ​ປຸກລະດົມ​ກໍາລັງ​ແຮງ​ຂອງ​ເອື້ອຍ​ນ້ອງ​ແມ່ຍິງ ​ເຂົ້າ​ຮ່ວມ​ປະຕິບັດ​ແຜນ​ພັດທະນາ​ເສດຖະກິດ - ສັງຄົມ​ຂອງ​ແຂວງ ​ແລະ ​ເມືອງ, ປະກອບສ່ວນ​ເຂົ້າ​ໃນ​ວຽກ​ງານ​ປ້ອງ​ກັນຊາ​ດ - ປ້ອງ​ກັນ​ຄວາມ​ສະຫງົບ ​ໂດຍ​ສະ​ເພາະ​ແມ່ນ​ປະກອບ​ສ່ວນ​ເຂົ້າ​ໃນ​ວຽກ​ງານ​ປ້ອງ​ກັນ​ເວນຍາມ​ສໍານັກງານ, ປຸກລະດົມ​ລູກ​ຫຼານ​ເພດ​ຊາຍ ​ເຂົ້າ​ເປັນ​ທະຫານ​ພັນທະ​ໃນ​ແຕ່ລະ​ປີ, ປຸກລະດົມ​ເອື້ອຍ​ນ້ອງ​ແມ່ຍິງ​ຜະລິດ​ເປັນ​ສິນຄ້າ, ຫັນ​ມາ​ໃຊ້​ເຕັກນິກ​ໃໝ່​ສາມາດ​ສ້າງ​ຄອບຄົວ​ຕົວ​ແບບ​ດ້ານ​ຕ່າງໆ.

- ຄະນະສະຫະພັນແມ່ຍິງເມືອງໄດ້ເຊື່ອມຊຶ່ມເນື້ອໃນການສ້າງບ້ານ 3 ດີ ຕິດພັນກັບການສ້າງບ້ານພັດທະນາຕາມທິດ 3 ສ້າງໄດ້ 25 ຄັ້ງ, ມີຜູ້ເຂົ້າຮ່ວມທັງໝົດ 2,392 ຄົນ, ຍິງ 1,940 ຄົນ, ຊາຍ 452 ຄົນ.

- ຄະນະສະຫະພັນແມ່ຍິງເມືອງໄດ້ເຕົ້າໂຮມຄວາມສາມັກຄີ, ປຸກລະດົມຊຸກຍູ້ໃຫ້ສະມາຊິກສະຫະພັນແມ່ຍິງ ແລະ ເອື້ອຍນ້ອງແມ່ຍິງບັນດາເຜົ່າໃຫ້ຕື່ນຕົວປະກອບສ່ວນເຂົ້າທຸກຂົງເຂດວຽກງານເປັນຕົ້ນແມ່ນວຽກງານສັກຢາ, ຢອດຢາ, ການລ້ຽງລູກດ້ວຍນົມແມ່ ແລະ ໄດ້ໂຄສະນາປຸກລະດົມການສຶກສາກ່ອນໄວຮຽນ, ການສຶກສານອກລະບົບໄດ້ຈໍານວນ 36 ຄັ້ງ.ມີຜູ້ເຂົ້າຮ່ວມທັງໝົດ 1,999 ຄົນ, ຍິງ 1,138 ຄົນ, ຊາຍ 861 ຄົນ.

- ຄະນະສະຫະພັນແມ່ຍິງແຂວງ ແລະ ເມືອງໄດ້ເປັນເຈົ້າການປຸກລະດົມທຶນນໍາພາກສ່ວນຮາກຖານ, ໜ່ວຍ, ສະຫະພັນ

ແມ່ຍິງອ້ອມຂ້າງແຂວງເປັນເຄື່ອງອຸປະໂພກບໍລິໂພກເພື່ອຊ່ອຍເຫຼືອອ້າຍນ້ອງທະຫານແນວໜ້າ ປີ 2017 ເປັນມູນຄ່າທັງໝົ**ດ 32,459,000 ກີບ.**

**V. ວຽກງານສົ່ງເສີມຄວາມກ້າວໜ້າຂອງແມ່ຍິງ:**

- ຂຽນບົດສະເໜີໂຄງການສ້າງຄວາມເຂັ້ມແຂງໃຫ້ແກ່ພະນັກງານລັດຖະກອນທີ່ເຮັດວຽກສົ່ງເສີມຄວາມກ້າວໜ້າຂອງແມ່ຍິງ ແລະ ແມ່ - ເດັກແຂວງ.

- ຂຽນແຜນໂຄງການສົ່ງເສີມຄວາມກ້າວໜ້າແມ່ຍິງເຂົ້າໃນການພັດທະນາວຽກງານບົດບາດຍິງ-ຊາຍ ແຂວງຫຼວງພະບາງ.

- ຂຽນແຜນໂຄງການວັນສາກົນຢຸດຕິການໃຊ້ຄວາມຮຸນແຮງຕໍ່ແມ່ຍິງ, ເດັກ ແລະ ຄົນພິການ.

- ປັບປຸງພາລະບົດບາດ, ການຈັດຕັ້ງ ແລະ ການເຄື່ອນໄຫວຂອງຄະນະກໍາມາທິການ ເພື່ອຄວາມກ້າວໜ້າຂອງແມ່ຍິງ ແລະ ແມ່-ເດັກ ຂັ້ນແຂວງ.

- ກຽມເນື້ອໃນເອກະສານວັນເດັກນ້ອຍສາກົນ 1 ມີຖຸນາ 2017 ໃຫ້ບັນດາ 12 ເມືອງ.

- ຄະນະສະຫະພັນແມ່ຍິງເມືອງໄດ້ຈັດຕັ້ງເຜີຍແຜ່ນິຕິກໍາກ່ຽວກັບບົດບາດຍິງ-ຊາຍ ແລະ ກົດໝາຍວ່າດ້ວຍການຕ້ານ ແລະ ການສະກັດກັ້ນການໃຊ້ຄວາມຮຸນແຮງຕໍ່ແມ່ຍິງ ແລະ ເດັກ ໄດ້ 25 ຄັ້ງ ມີຜູ້ເຂົ້າຮ່ວມທັງໝົດ 674 ຄົນ, ຍິງ411 ຄົນ, ຊາຍ 263 ຄົນ.

**VI. ວຽກ​ງານຫ້ອງການ ​ແລະ ​ພົວພັນຮ່ວມ​ມື​ກັບ​ຕ່າງປະ​ເທດ.**

ກ. ສະຫະພັນ​ແມ່ຍິງ​ແຂວງ ​ແລະ ​ເມືອງ ​ໄດ້​ຕັ້ງໜ້າ​ພົວພັນ​ຮ່ວມ​ມື​ກັບ​ສາກົນ ​ເພື່ອ​ຍາດ​ແຍ່ງ​ທຶນ​ມາ​ພັດທະນາ​ທ້ອງ​ຖິ່ນ, ອົງການ​ຈັດ​ຕັ້ງ​ຂອງ​ຕົນ​ບົນ​ພື້ນຖານ​ຖືກຕ້ອງ​ກັບ​ລະບຽບ​ຫຼັກການ ​ແລະ ​ແນວທາງ​ຂອງ​ພັກ​ເຮົາ ​ເຊິ່ງ​ໄດ້ຮັບການ​ຊ່ວຍ​​ເຫຼື​ອ

ຈາກ​ລັດຖະບານເຊັ່ນ: ໄດ້ຮັບທຶນກໍ່ສ້າງຫ້ອງການສະຫະພັນແມ່ຍິງແຂວງມູນຄ່າ 5,6 ຕື້ກີບ.

- ຈັດກອງປະຊຸມປະມູນສົມທຽບລາຄາການກໍ່ສ້າງຫ້ອງການສະຫະພັນແມ່ຍິງແຂວງ.

- ລາຍງານຜົນການປະມູນໃຫ້ພະແນກແຜນການ ແລະ ການລົງທຶນ ເພື່ອນໍາສະເໜີຫາຂັ້ນເທິງ.

- ກວດກາຄືນສັນຍາການຮັບເໝົາກໍ່ສ້າງຫ້ອງການສະຫະພັນແມ່ຍິງແຂວງ, ພ້ອມລົງລາຍເຊັນ ແລະ ຜານພະແນກການທີ່ກ່ຽວຂ້ອງ.

- ສະຫຼຸບງົບປະມານເດືອນ 4-5-6/2017 ສົ່ງໃຫ້ຄັງເງິນແຂວງ.

- ສະຫຼຸບເງິນ 8 % ຂອງງວດ 1 ສົ່ງໃຫ້ສະຫວັດດີການແຂວງ.

- ເຂົ້າຮ່ວມກອງປະຊຸມເຜີຍແຜ່ແຜນຍຸດທະສາດການພັດທະນາສະຖາບັນການເງິນ-ເງິນຕາຂອງ ສປປ ລາວ ໄລຍະ

10 ປີ ( 2016-2025 ) ແລະ ວິໄສທັດຮອດປີ 2030.

​- ການ​ລົງ​ເກັບ​ກຳ​ຂໍ້​ມູນ​ການ​ຜະລິດ​ໄຄ​ແຜ່ນ​ມີ 6 ​ເມືອງ​ ​ແລະ ປູກ​ເຫັດ 1 ​ເມືອງ ເຊິ່ງໄດ້ຮັບທຶນຈາກໂຄງການຕາບີຈໍານວນ​ເງິນ 88.217.000 ກີບ

- ຄະນະສະຫະພັນແມ່ຍິງເມືອງໄດ້ປະສານງານກັບບັນດາອົງການຈັດຕັ້ງສາກົນມີ 3 ເມືອງຄື: ເມືອງປາກອູ, ເມືອງງອຍ ແລະ ເມືອງປາກແຊງ. ( ໂຄງການພັດທະນາເຂດຈຸດສຸມຂອງເມືອງ ).

- ຄະນະສະຫະພັນແມ່ຍິງເມືອງນໍ້າບາກໄດ້ຍາດແຍ່ງທຶນຊ່ອຍເຫຼືອຈາກສູນວິທະຍາສາດ ແລະ ເຕັກໂນໂລຊີລາວ-ເກົາຫຼີປະຈໍາມະຫາວິທະຍາໄລສຸພານຸວົງ, ຊື່ໂຄງການຜະລິດໄຄແຜ່ນບ້ານບົມ ແລະ ບ້ານລີ່ ໄດ້ຮັບງົບປະມານ 541,601,500 ກີບ ແລະ ໄດ້ມອບໂຮງງານຜະລິດໄຄແຜ່ນໃຫ້ທັງ 2 ບ້ານ.

**VII ວຽກ​ງານ​ກວດກາ.**

ກ. ຄະນະ​ສະຫະພັນ​ແມ່ຍິງ​ແຂວງ, ​ເມືອງ​ໄດ້​ຖື​ເອົາ​ວຽກ​ງານ​ກວດກາ ​ເປັນ​ວຽກ​ງານ​ໃຈກາງ​ຕິດ​ພັນ​ກັບການ​ເຄື່ອນ​ໄຫວ​ວຽກ​ງານ​ອື່ນໆ​ຢ່າງ​ເປັນ​ປົກກະຕິ. ​ໄດ້​ເກັບ​ກໍາ​ສະພາບ, ປະກົດ​ການ​ຫຍໍ້​ທໍ້​ຕ່າງໆ ມາ​ຄົ້ນ​ຄ້ວາ ​ແລະ ສະ​ເໜີ​ໃຫ້​ຂັ້ນ​ເທິງ​ພິຈາລະນາ, ປະຕິບັດ​ນະ​ໂຍບາຍ​ໃຫ້​ຖືກ​ກັບ​ຄວາມ​ເປັນ​ຈິງ ​ແລະ ທ່ວງທັນ​ກັບ​ເວລາ.

ຂ. ຜ່ານ​ການ​ຕິດຕາມ​ກວດກາ​ສາມາດ​ຕີ​ລາຄາ​ການຈັດ​ຕັ້ງ​ປະຕິບັດ​ວຽກ​ງານ​ການ​ເຄື່ອນ​ໄຫວ​ຂອງ​ສະຫະພັນ​ແມ່ຍິງແຕ່ລະ​ຂັ້ນ​ແມ່ນ​ໄດ້​ເອົາ​ໃຈ​ໃສ່​ເຄື່ອນ​ໄຫວ, ປະຕິບັດ​ໜ້າ​ທີ​ຕາມ​ພາລະ​ບົດບາດ​ສິດ ​ແລະ ໜ້າ​ທີ​ຂອງ​ຕົນ, ທັງ​ແທດ​ເໝາະ​ກັບ​ວຽກ​ງານ​ວິຊາ​ສະ​ເພາະ​ຂອງ​ຕົນ, ຈຶ່ງ​ສາມາດ​ເຮັດ​ໃຫ້​ວຽກ​ງານ​ຂະ​ບວນການ​ຂອງ​ແມ່ຍິງ​ປະສົບ​ຜົນ​ສໍາ​ເລັດ ​ແລະ ພົ້ນ​ເດັ່ນ​ຫຼາຍ​ດ້ານ.

**VIII. ຕີ​ລາຄາ​ດ້ານ​ດີ, ດ້ານ​ອ່ອນ​ສາ​ເຫດ ​ແລະ ບົດຮຽນ​ທີ່​ຖອດ​ຖອນ​ໄດ້.**

1. **ດ້ານດີ:**

* ຄະນະສະຫະພັນແມ່ຍິງແຕ່ລະຂັ້ນ, ສະມາຊິກສະຫະພັນແມ່ຍິງ, ແມ່ຍິງບັນດາເຜົ່າໄດ້ມີຄວາມຕັ້ງໜ້າປະຕິບັດໜ້າທີ່

ວຽກງານຕາມແຜນທີ່ໄດ້ກໍານົດໄວ້.

* ພະແນກການ, ອົງການຕ່າງໆ ໄດ້ໃຫ້ຄວາມຮ່ວມໄມ້ຮ່ວມມືໃນການປະຕິບັດວຽກງານ ສະມາຊິກສະຫະພັນແມ່ຍິງ,

ແມ່ຍິງບັນດາເຜົ່າກໍ່ໄດ້ເຫັນຄວາມສໍາຄັນຂອງວຽກງານແມ່ຍິງ ແລະ ໄດ້ຕັດສິນໃຈເຂົ້າຮ່ວມທຸກຂະບວນການທີ່ໄດ້ຈັດຂື້ນ.

**2.ສາຍເຫດທີ່ພາໃຫ້ມີດ້ານດີ:**

- ຍ້ອນມີແນວທາງນະໂຍບາຍຂອງພັກທີ່ຖືກຕ້ອງ ຈິ່ງ​ເຮັດ​ໃຫ້ການ​ຈັດ​ຕັ້ງ​ສະຫະພັນ​ແມ່ຍິງ​ໄດ້​ເຄື່ອນ​ໄຫວ​ຕາມ​ພາລະບົດບາດ​ສິດ ​ແລະ ໜ້າ​ທີ່​ຂອງ​ຕົນ.

- ຍ້ອນ​ໄດ້​ຮັບ​ທິດ​ຊີ້​ນໍາ​ຈາກ​ສູນ​ກາງ​ສະຫະພັນ​ແມ່ຍິງ​ລາວ, ຄະນະ​ພັກ​ແຂວງ, ​ເມືອງ ​ເປັນ​ປົກກະຕິ.

- ຍ້ອນ​ໄດ້​ຮັບ​ງົບປະມານ​ຈາກ​ຂັ້ນ​ເທິງ ​ເພື່ອ​ນໍາ​ໃຊ້​ເຂົ້າ​ໃນ​ການ​ເຄື່ອນ​ໄຫວ​ວຽກ​ງານ ຂອງ​ສະຫະພັນ​ແມ່ຍິງ​ແຕ່ລະຂັ້ນ.

- ຍ້ອນ​ມີ​ບັນດາ​ເອກະສານ, ລະບຽບ, ກົດໝາຍ ​ແລະ ນິຕິ​ກໍາ​ຕ່າງໆ ທີ່​ກ່ຽວຂ້ອງ​ໂດຍ​ສະ​ເພາະ​ແມ່ນ​ກົດໝາຍ​ສະຫະພັນ​ແມ່ຍິງ​ເປັນ​ບ່ອນ​ອີງ​ໃນ​ການ​ປະຕິບັດ​ໜ້າ​ທີ່​ວຽກ​ງານ.

- ຍ້ອນ​ຄະນະ​ສະຫະພັນ​ແມ່ຍິງ​ແຕ່ລະ​ຂັ້ນ​ສ່ວນ​ຫຼາຍ​ມີ​ຄວາມ​ເຂົ້າ​ໃຈ​ຕໍ່​ພາລະ​ບົດບາດ, ສິດ, ໜ້າ​ທີ່​ຂອງ​ຕົນ.

- ຍ້ອນແຕ່ລະອາທິດໄດ້ມີການລາຍງານສ່ອງແສງວຽກງານທີ່ໄດ້ຈັດຕັ້ງປະຕິບັດໃນແຕ່ລະອາທິດຜ່ານມາໃຫ້ຄະນະປະທານເປັນປົກກະຕິ.

**3.ດ້ານ​ອ່ອນ:**

ການ​ສຶກສາ​ອົບຮົມ​ການ​ເມືອງ​ແນວ​ຄິດ​ໃຫ້​ກັບ​ສະມາຊິກ​ສະຫະພັນ​ແມ່ຍິງ​ບັນດາ​ເຜົ່າ, ​ເຖິງ​ຈະ​ເອົາ​ໃຈ​ໃສ່​ເຮັດ​ຢ່າງ​ຕັ້ງໜ້າ ​ແຕ່​ກໍ່​ຍັງ​ມີ​ບາງ​ປະກົດ​ການ​ຫຍໍ້​ທໍ້​ທີ່​ເກີດ​ຂື້ນ​ນໍາ​ແມ່ຍິງ​ເປັນ​ຕົ້ນ​ແມ່ນ​ໄວ​ໜຸ່ມ​ທີ່​ນິຍົມ​ຫຼົງ​ໄຫຼ​ໄປ​ນໍາວັດທະນະ​ທໍາ​ທີ່​ຂັດ​ກັບ​ຮີດຄອງ​ປະ​ເພນີ​ຂອງ​ລາວ​ເຮົາ​ເຊັ່ນ: ການ​ນຸ່ງ​ຖື, ຫຼີ້ນກິນ​ຟຸມ​ເຟືອຍ ​ແລະ ອື່ນໆ ທີ່​ບໍ່​ຖືກຕ້ອງ​ກັບ​ຮີດຄອງ​ປະ​ເພນີ​ຂອງ​ລາວ ​ແລະ ຜິດ​ກັບ​ລະບຽບ​ກົດໝາຍ.

* ການ​ຫັນ​ເອົາ​ແຜນ​ພັດທະນາ​ແມ່ຍິງ​ລາວ ມາ​ເປັນ​ແຜນ​ພັດທະນາ​ຢູ່​ຂົງ​ເຂດ​ຂອງ​ຕົນ​​ເຖິງ​ວ່າ​ເຮັດ​ແລ້ວແຕ່​ການ

ປະຕິບັດ​ຕົວ​ຈິງ​ຍັງ​ບໍ​ໄດ້​ເອົາ​ໃຈ​ໃສ່.

* ຂະ​ບວນການ​ແຂ່ງຂັນ 3 ດີ ​ເຖິງ​ຈະ​ເຮັດ​ຢ່າງ​ກ້ວາງ​ຂວາງ​ແຕ່​ຄຸນ​ນະພາ​ບຍັງ​ບໍ່​ສູງ.
* ຜູ້​ເຮັດ​ວຽກ​ງານ​ກວດກາ​ຈໍານວນ​ໜຶ່ງ​ຍັງ​ບໍ່​ທັນ​ເຂົ້າ​ໃຈ​ຕໍ່​ພາລະ​ບົດບາດ​ຂອງ​ຕົນ​ຢ່າງ​ເລິກ​ເຊິ່ງ ​ເຮັດ​ວຽກ​ຕາມ​

ຄວາມ​ເຂົ້າ​ໃຈ.

* ການ​ເກັບ​ກໍາ​ຂໍ້​ມູນ​ສະຖິຕິ​ສະພາບ​ການ​ເຄື່ອນ​ໄຫວ​ຂ​ອງການຈັດ​ຕັ້ງ​ສະຫະພັນ​ແມ່ຍິງ ​​ແລະ ​ແມ່ຍິງບັນດາ​ເຜົ່າ​

ຍັງ​ບໍ່​ທັນ​ລະອຽດ​ຊັດ​ເຈນ.

**4.ສາຍ​ເຫດ​ທີ່​ພາ​ໃຫ້​ມີ​ດ້ານ​ອ່ອນ:**

* ຍ້ອນຄະນະ​ສະຫະພັນ​ແມ່ຍິງ​ຈໍານວນ​ໜຶ່ງ​ຄວາມ​ຮູ້, ຄວາມ​ສາມາດ, ບົດຮຽນ ​ແລະ ປະສົບ​ການ​ໃນ​ການ​

ປະຕິບັດ ວຽກ​ງານ​ສະຫະພັນ​ແມ່ຍິງ​ແມ່ນ​ມີ​ຈໍາກັດ.

* ຍ້ອນ​ການ​ເຜີຍ​ແຜ່​ເຊື່ອມ​ຊຶ່ມ​ພາລະ​ບົດບາດ, ສິດ​ໜ້າ​ທີ, ກົດ​ລະບຽບ​ແມ່ຍິງ​ລາວ​ບໍ່​ທົ່ວ​ເຖິງ.
* ພະນັກງານ​ຜູ້​ເຮັດ​ວຽກ​ງານ​ກວດກາ​ສ່ວນ​ຫຼາຍ​ບໍ່​ໄດ້​ຮັບ​ການ​ຝຶກ​ອົບຮົມ​ກ່ຽວ​ກັບ​ວຽກ​ທີ່​ຕົນ​ຮັບຜິດຊອບ.
* ງົບປະມານ​ໃນ​ການ​ເຄື່ອນ​ໄຫວ​ວຽກ​ງານ​ແມ່ນ​ມີ​ໜ້ອຍ.

**5.ບົດຮຽນ​ທີ່​ຖອດ​ຖອນ​ໄດ້:**

* ຄະນະ​ສະຫະພັນ​ແມ່ຍິງ​ແຕ່ລະ​ຂັ້ນ​ຕ້ອງ​ເພີ້​ມທະວີ​ການ​ຄົ້ນ​ຄ້ວາ​ຮໍ່າຮຽນ, ​ເຊື່ອມ​ຊຶມ​ບັນດາ​ແນວທາງນະ​ໂຍບາຍ

ລະບຽບ​ກົດໝາຍ​ທີ່​ພົວພັນ​ເຖິງ​ການ​ປະຕິບັດ​ໜ້າ​ທີ່​ຂອງ​ຕົນ,ເພື່ອ​ນໍາ​ໄປ​ຈັດ​ຕັ້ງ​ເຜີຍ​ແຜ່​ເຊື່ອມ​ຊຶມ​ໃຫ້​ສະມາຊິກ​ສະຫະພັນ​ແມ່ຍິງ ​ແລະ ​ແມ່ຍິງ​ບັນດາ​ເຜົ່າ​ໃຫ້​ເຂົ້າ​ໃຈ​ຢ່າງ​ເລິກ​ເຊິ່ງ.

* ຄະນະ​ສະຫະພັນ​ແມ່ຍິງ​ແຕ່ລະ​ຂັ້ນ, ​ແຕ່ລະ​ຂົງ​ເຂດ ຕ້ອງ​ເປັນ​ເຈົ້າ​ການ​ຄົ້ນ​ຄ້ວາ ຫັນ​ເອົາ​ແຜນ​ພັດທະນາ​ແມ່ຍິງ​

ຂັ້ນ​ຂອງ​ຕົນ​ມາ​ເປັນ​ແຜນ​ງານ ​ໂຄງ​ການ​ລະອຽດ​ບົນ​ພື້ນຖານ​ສອດ​ຄອງ​ກັບ​ໜ້າ​ທີ່​ວິຊາ​ສະ​ເພາະ, ພ້ອມ​ທັງ​ສະຫຼຸບ​ຕີ​ລາຄາ​ປະ​ເມີນ​ຜົນ ​ແລະ ສ່ອງ​ແສງ​ລາຍ​ງານ​ເປັນ​ປົກກະຕິ.

* ຕ້ອງ​ເອົາ​ໃຈ​ໃສ່​ຄົ້ນ​ຄ້ວາ​ວິ​ໄຈ​ຂໍ້​ມູນ ປະສານ​ສົມທົບ​ກັບ​ພາກສ່ວນ​ທີ່​ກ່ຽວຂ້ອງ ​ເພື່ອ​ເກັບ​ກໍາ​ສະພາບ​ການ​ເຄື່ອນ​

ໄຫວ​ຂອງ​ອົງການ​ຈັດ​ຕັ້ງ​ສະຫະພັນ​ແມ່ຍິງ ​ແລະ ​ແມ່ຍິງ​ບັນດາ​ເຜົ່າ.

* ຄະນະ​ສະຫະພັນ​ແມ່ຍິງ​ແຕ່ລະ​ຂັ້ນ ຕ້ອງ​ຖື​ເອົາ​ວຽກ​ງານ​ຂະ​ບວນການ​ແຂ່ງຂັນ​ຂອງ​ແມ່ຍິງ ຕິດ​ພັນ​ກັບ​ຂະບວນ​

​ແຂ່ງຂັນ​ຮັກ​ຊາດ ​ແລະ ພັດທະນາ.

* ​ເອົາ​ໃຈ​ໃສ່​ຕິດຕາມ​ກວດກາ​ການຈັດ​ຕັ້ງ​ປະຕິບັດ​ວຽກ​ງານ​ຮອບດ້ານ​ຂອງ​ຂະ​ບວນການ​ແມ່ຍິງ, ພ້ອມ​ທັງ​ມີ​ການ​

ສະຫຼຸບ, ລາຍ​ງານ ​ແລະ ຂໍ​ທິດ​ຊີ້​ນໍາ​ຈາກ​ຂັ້ນ​ເທິງ​ປົກກະຕິ.

**ແຜນການ​ເຄື່ອນ​ໄຫວ​ໄລຍະ 6 ​ເດືອນ​ທ້າຍປີ 2017**

ອີງ​ໃສ່​ແຜນ​ພັດທະນາ 5 ປີ ​ແລະ ​ແຜນ 1 ປີຂອງ​ສະຫະພັນ​ແມ່ຍິງ​ແຂວງ​ວາງ​ອອກ ​ເພື່ອ​ມາ​ຜັນ​ຂະຫຍາຍ​ເປັນ​ແຕ່ລະ​ໄລຍະ ດັ່ງ​ມີ​ລາຍ​ລະອຽດ​ລຸ່ມ​ນີ້:

**I.ວຽກ​ງານ​ສຶກສາ​ອົບຮົມ​ການ​ເມືອງ-​ແນວ​ຄິດ:**

ສືບ​ຕໍ່​ເອົາ​ວຽກ​ງານ​ສຶກສາ​ອົບຮົມ​ການ​ເມືອງ - ​ແນວ​ຄິດ ​ໃຫ້​ແກ່​ພະນັກງານ - ລັດຖະກອນ, ສະມາຊິກ​ສະຫະພັນ​ແມ່ຍິງ, ​ເອື້ອຍ​ນ້ອງ​ແມ່ຍິງ​ບັນດາ​ເຜົ່າ​ໃນ​ທົ່ວ​ແຂວງ​ດ້ວຍ​ຫຼາຍ​ຮູບ​ການ​ເຊັ່ນ:

* ຈັດ​ຕັ້ງ​ເຜີຍ​ແຜ່, ​ເຊື່ອມ​ຊຶມ, ຮໍ່າຮຽນ​ບັນດາ​ແນວທາງ​ນະ​ໂຍບາຍ​ຂອງ​ພັກ, ກົດໝາຍ​ຂອງ​ລັດ​ ໂດຍ​ສະ​ເພາະ

ແມ່ນເລັ່ງ​ໃສ່​ການ​ຜັນ​ຂະຫຍາຍ​ມະຕິ​ກອງ​ປະຊຸມ​ໃຫຍ່​ຂັ້ນ​ຂອງ​ຕົນ ​ແລະ ນໍາ​ໄປ​ຈັດ​ຕັ້ງ​ປະຕິບັດ​ຕົວ​ຈິງ.

|  |  |  |  |  |  |  |  |
| --- | --- | --- | --- | --- | --- | --- | --- |
| ​ເຂົ້າ​ຮ່ວມ, ​ເຊື່ອມ​ຊຶມ​ມະຕິ ​ແລະ ​ເອກະສານ​ສໍາຄັນ​ຕ່າງໆ​ນໍາ​ຄະນະ​ພັກ-ອົງການ​ປົກຄອງ​ຈັດ​ຂື້ນ. | | | | ​ເອກະສານ​ສະຫະພັນ​ແມ່ຍິງ​ໄດ້​ນໍາພາ, ຈັດ​ຕັ້ງ​ເຊື່ອມ​ຊຶມ​ເອກະສານ​ສໍາຄັນ​ຂອງ​ພັກ-ລັດ, ອົງການ​ຈັດ​ຕັ້ງ, ບັນດາ​ເອກະສານ​ທີ່​ກ່ຽວ​ພັນ​ເຖິງ​ມູນ​ເຊື້ອ​ຂອງ​ແມ່ຍິງ​ລາວ. | | | |
| ຄັ້ງ | ຜູ້​ເຂົ້າ​ຮ່ວມ | ຍິງ | ຊາຍ | ຄັ້ງ | ຜູ້​ເຂົ້າ​ຮ່ວມ | ຍິງ | ຊາຍ |
| 120 | 3,500 | 1,500 | 2,000 | 110 | 9,500 | 7,800 | 1,700 |

* ​ເອົາ​ໃຈ​ໃສ່​ສືບ​ຕໍ່​ວຽກ​ງານ​ສື່​ມວນ​ຊົນ​ໃຫ້​ເປັນ​ຂະ​ບວນຟົດ​ຟື້ນ.
* ປຸກລະດົມ​ແມ່ຍິງ​ບັນດາ​ເຜົ່າ​ໃຫ້​ຊົມ​ໃຊ້​ໜັງສືພິມ, ວາລະສານ ​ແມ່ຍິງ​ລາວ​ໃຫ້​ນັບ​ມື້​ນັບ​ຫຼາຍ​ຂື້ນ.
* ຂຽນ​ຂ່າວ​ການ​ເຄື່ອນ​ໄຫວ​ວຽກ​ງານ​ຂອງ​ສະຫະພັນ​ແມ່ຍິງ​ແຂວງ, ວຽກ​ດີ​ຄົນ​ເດັ່ນ, ການຈັດ​ຕັ້ງ​ເຄື່ອນ​ໄຫວວຽກ​

ງານ 3 ດີ ​ໃຫ້​ສູນ​ກາງ​ສະຫະພັນ​ແມ່ຍິງ​ລາວ, ​ໂທລະພາບ​ແຂວງ ​ແລະ ວິທະຍຸ​ແຂວງ​ໃຫ້​ໄດ້​ຈໍານວນ 40 ຂ່າວອອກ​ລາຍການ​ວິທະຍຸ​ກະຈາຍ​ສຽງ​ແຂວງ, ​ລາຍການ​ຄວາມ​ຮູ້​ຄູ່​ແມ່ຍິງ​ໃຫ້​ໄດ້​ອາທິດ​ລະ 1 ຄັ້ງ.

* ສືບ​ຕໍ່​ຈໍາໜ່າຍ​ໜັງສືພິມ​ແມ່ຍິງ​ລາວ​ບໍ່​ໃຫ້​ຫຼຸດ ຈໍານວນ 4.050 ສະບັບ, ວາລະສານ​ສາວ​ລາວ​ບໍ່​ໃຫ້​ຫຼຸດ 882

ສະບັບ.

* ສືບ​ຕໍ່​ປະສານ​ສົມທົບ​ກັບ​ພາກສ່ວນ​ກ່ຽວຂ້ອງ​ລົງ​ໂຄສະນາ​ເຜີຍ​ແຜ່​ບັນດາ​ກົດໝາຍ, ກົດ​ລະບຽບ, ນິຕິ​ກໍາ​ທີ່​

ພົວພັນ​ເຖິງ​ສິດຜົນປະ​ໂຫຍ​ດຂອງ​ແມ່ຍິງ ​ແລະ ​ເດັກນ້ອຍ..

* ເອົາ​ໃຈ​ໃສ່​ເຜີຍ​ແຜ່​ມະຕິ​ກອງ​ປະຊຸມ​ໃຫຍ່​ແຕ່ລະ​ຂັ້ນ, ມະຕິກອງປະຊຸມຄົບຄະນະສະຫະພັນແມ່ຍິງຂັ້ນຕ່າງໆ​ໃຫ້​ກ້ວາງ​ຂວາງ ​ແລະ ຕໍ່​ເນື່ອງ.
* ວຽກຂະບວນການ:
* ສ້າງຂະບວນການຕ້ອນຮັບວັນສໍາຄັນຕ່າງໆ ໂດຍສະເພາະແມ່ນສະເຫຼີມສະຫຼອງວັນສ້າງຕັ້ງສະຫະພັນແມ່ຍິງລາວ ວັນທີ 20 ເດືອນ ກໍລະກົດ ( 07 ) ທີ່ຈະມາເຖິງໃນມໍ່ນີ້ໆ

**II.ວຽກ​ງານ​ປັບປຸງ​ການຈັດ​ຕັ້ງ, ກໍ່ສ້າງ​ພະນັກງານ ​ແລະ ນະ​ໂຍບາຍ.**

**2.1.ວຽກ​ງານ​ປັບປຸງ​ການຈັດ​ຕັ້ງ:**

**-** ປືກສານໍາຈັດຕັ້ງແຂວງ ເພື່ອກະກຽມຊັບຊ້ອນພະນັກງານສົ່ງເສີມຄວາມກ້າວໜ້າເຂົ້ານໍາຂະແໜງການຂອງສະຫະພັນແມ່ຍິງແຂວງ.

- ສືບຕໍ່ທວງສະຖິຕິການຈັດຕັ້ງສະຫະພັນແມ່ຍິງປີ 2017 ບັນດາໜ່ວຍອ້ອມຂ້າງແຂວງ ແລະ ເມືອງ ທີ່ຍັງຄ້າງ.

- ສືບຕໍ່ຕິດຕາມ, ຊູກຍູ້, ແຕ່ລະຂະແໜງກໍານົດພາລະບົດບາດຂອງຕົນຄືນໃໝ່.

**2.2.ວຽກ​ງານ​ກໍ່ສ້າງ​ພະນັກງານ** ​:

- ປຸກລະດົມ​ໃຫ້​ເອື້ອຍ​ນ້ອງ​ແມ່ຍິງ​ໄປ​ຍົກ​ລະດັບ​ທາງ​ດ້ານ​ທິດ​ສະ​ດີກາ​ນ​ເມືອງ-ການ​ປົກຄອງ ​ແລະ ວິຊາ​ສະ​ເພາະຢູ່​ພາຍ​

ໃນ ​ແລະ ຕ່າງ​ປະ​ເທດ​ໃຫ້​ຫຼາຍ​ຂຶ້ນ.

- ເຂົ້າ​ຮ່ວມ​ຝຶກ​ອົບຮົມວຽກ​ງານ​ຕ່າງໆ​ທັງ​ໄລຍະ​ສັ້ນ-​ໄລຍະ​ຍາວ​ຕາມ​ຄວາມ​ເໝາະ​ສົມ.

- ຂະຫຍາຍ​ສະມາຊິກ​ສະຫະພັນ​ແມ່ຍິງ​ຜູ້​ທີ່​ມີ​ຄວາມ​ກ້າວໜ້າ​ເຂົ້າ​ເປັນ​ສະມາຊິກ​ພັກ​ຕາມ​ມາດຖານ ​ແລະ ​ເງື່ອນ​ໄຂ​ໃຫ້​ໄດ້​ປະມານ 150 ຄົນ.

- ປະສານ​ສົມທົບ​ກັບ​ຄະນະ​ພັກ​ແຕ່ລະ​ຂັ້ນ ​ກ່ຽວກັບ​ການ​ກໍານົດ​ແຜນ​ກໍ່ສ້າງ​ການ​ນໍາ​ເພດ​ຍິງ, ​ເພື່ອ​ບັນຈຸ​ໃສ່​ຕໍາ ແໜ່​ງ

ນໍາພາ-ຄຸ້ມ​ຄອງ​ຕ່າງໆ.

**2.3.ວຽກງານນະໂຍບາຍ**:

- ສະເໜີຂັ້ນເທິງປະຕິບັດການເລື່ອນຊັ້ນ, ຂັ້ນເງິນເດືອນຕາມລະບຽບການ.

-ສືບຕໍ່ປະສານສົມທົບກັບຄະນະພັກທີ່ກ່ຽວຂ້ອງຕ່າງໆເພື່ອບັນຈຸຊັບຊ້ອນພະນັກງານເພດຍິງທີ່ມີມາດຖານ, ເງື່ອນໄຂໃສ່ຕໍາແໜ່ງທີ່ສໍາຄັນຕາມຄວາມເໝາະສົມ.

**III.ວຽກງານປົກປ້ອງສິດຜົນປະໂຫຍດຂອງແມ່ຍິງ ແລະ ເດັກນ້ອຍ.**

- ພົວພັນປະສານສົມທົບກັບຄະນະພັກ, ຄະນະປົກຄອງ ແຕ່ລະຂັ້ນເພື່ອເພີ່ມທະວີການກະຕຸກຊຸກຍູ້ອໍານວຍຄວາມສະດວກໜ່ວຍງານໃຫ້ຄໍາປຶກສາໄດ້ເຄື່ອນໄຫວຕາມພາລະບົດບາດ.

- ສືບຕໍ່ບໍລິການໃຫ້ຄໍາປຶກສາ, ປົກປ້ອງແມ່ຍິງ - ເດັກນ້ອຍ ທີ່ເຂົ້າມາຂໍຄໍາປຶກສາ ແລະ ຊ່ວຍເຫຼືອຜູ້ຖືກເຄາະຮ້າຍດ້ານຈິດໃຈ.

- ສືບຕໍ່ປະສານສົມທົບກັບພາກສ່ວນທີ່ກ່ຽວຂ້ອງ ໃນການແກ້ໄຂຄະດີທີ່ກ່ຽວກັບແມ່ຍິງ, ໃຫ້ໄດ້ຮັບຄວາມເປັນທໍາ.

- ສືບຕໍ່ເກັບກໍາຂໍ້ມູນບັນດາປະກົດການຫຍໍ້ທໍ້ທີ່ເກີດຂື້ນກັບແມ່ຍິງ ແລະ ເດັກນ້ອຍ.

- ເປັນເຈົ້າການຈັດຕັ້ງເຜີຍແຜ່ບັນດາແນວທາງນະໂຍບາຍຂອງພັກ-ລັດໂດຍສະເພາະແມ່ນບັນດາກົດໝາຍທີ່ກ່ຽວພັນເຖິງການພັດທະນາບົດບາດຍິງ-ຊາຍ, ການປົກປ້ອງແມ່ຍິງ ແລະ ເດັກນ້ອຍໃນການທ່ອງທ່ຽວ.

**IV.ວຽກງານພັດທະນາຊີວິດການເປັນຢູ່ຂອງແມ່ຍິງ ແລະ ຄອບຄົວເພື່ອແກ້ໄຂຄວາມທຸກຍາກ.**

ກ. ສະຫະພັນແມ່ຍິງແຕ່ລະຂັ້ນຕ້ອງສືບຕໍ່ປຸກລະດົມເອື້ອຍນ້ອງແມ່ຍິງບັນດາເຜົ່າປະກອບສ່ວນຢ່າງຕັ້ງໜ້າ ເພື່ອ

ປະຕິບັດຕາມແຜນພັດທະນາ, ເສດຖະກິດ-ສັງຄົມຂອງແຂວງ, ຂອງເມືອງ, ແຜນພັດທະນາ 8 ແຜນງານ 28 ໂຄງການຂອງສະຫະພັນແມ່ຍິງແຂວງ, ຫັນການຜະລິດໃຫ້ເປັນສິນຄ້າ, ນໍາໃຊ້ທ່າແຮງບົ່ມຊ້ອນດ້ານການປຸງແຕ່ງ, ດ້ານຫັດຖະກໍາ, ຫຍິບປັກທັກແສ່ວຂອງເອື້ອຍນ້ອງແມ່ຍິງ ເພື່ອຫາລາຍໄດ້ໃຫ້ກັບຄອບຄົວເຮັດໃຫ້ຊີວິດການເປັນຢູ່ນັບມຶ້ດີຂື້ນ, ສ້າງໃຫ້ໄດ້ຕົວແບບໃນແຕ່ລະດ້ານ ເພີ່ມຂື້ນຕິດພັນຂະບວນແຂ່ງຂັນ 3 ດີ.

**ຂ**. **ວຽກງານພັດທະນາວິຊາຊີບ**:

- ຄັດເລືອກຄູຝຶກຈໍານວນ 2 ຄົນ, ໄປຝຶກອົບຮົມຍົກລະດັບການພັດທະນາທັກສະການຮຽນ-ການສອນເປັນເວລາ 5 ວັນຢູ່ທີ່ສະຖາບັນພັດທະນາກໍາມະບານລາວ, ບ້ານໜອງບອນ, ເມືອງໄຊເສດຖາ ນະຄອນຫຼວງວຽງຈັນ.

- ສືບຕໍ່ສະຫຼຸບກິດຈະກໍາການຝືກອົບຮົມຕ່າງໆສົ່ງໃຫ້ອົງການອາຟີດາ.

- ສືບຕໍ່ພົວພັນປະສານງານກັບອົງການອາຟີດາ, ສ ເກົາຫຼີ ແລະ ກົງສູນຈີນ ເພື່ອຍາດແຍ່ງທຶນມາພັດທະນາແມ່ຍິງຜູ້ດອຍໂອກາດ, ຜູ້ທຸກຍາກ, ບໍ່ມີວຽກເຮັດງານທໍາ.

- ສືບຕໍ່ກວດກາ ແລະ ເກັບກູ້ທຶນຄືນສີນເຊື່ອຈາກຜູ້ກູ້ຢືມ.

- ໃຫ້ໄດ້ເປີດຝຶກອົບຮົມວິຊາຊີບຕັດຫຍິບ ແລະ ເສີມສວຍ ຈໍານວນ 2 ຊຸດ ເປົ້າໝາຍເຂົ້າຮ່ວມ 48 ຄົນ.

**ຄ. ວຽກງານກອງທຶນ:**

- ສືບຕໍ່​ເກັບ​ກໍາ​ຂໍ້​ມູນ​ກອງ​ທຶນ​ເພື່ອ​ສັງ​ລວມ ​ແລະ ລາຍ​ງານ​ໃຫ້​ຂັ້ນ​ເທິງ, ຊຸກຍູ້ສົ່ງ​ເສີມ ​ແລະ ຂະຫຍາຍ​ສະມາຊິກ​ເຂົ້າ​ກອງ​ທຶນ​ໃຫ້ຫຼາຍ​ຂຶ້ນ​ພ້ອມ​ທັງ​ຮັບປະກັນ​ຄຸນ​ນະພາ​ບ; ຂະຫຍາຍ​ກຸ່ມ​ທ້ອນ​ເງິນຕາ​ມ​ເງື່ອນ​ໄຂ​ຕົວ​ຈິງ.

- ​ກວດກາ​ຕິດຕາມ​ກອງ​ທຶນ​ທີ່​ມີ​ແລ້ວ​ໃຫ້​ເຂັ້ມ​ແຂ​ງຂຶ້ນ​ກວ່າ​ເກົ່າ.

**ງ. ການຈັດຕັ້ງປະຕິບັດຂໍ້ແຂ່ງຂັນ 3 ດີ:**

- ສືບຕໍ່ຈັດຕັ້ງເຊື່ືອມຊຶ່ມເນື້ອໃນຂໍ້ແຂ່ງຂັນ 3 ດີ ໃຫ້ແກ່ແມ່ຍິງບັນດາເຜົ່າ, ສະມາຊິກສະຫະພັນແມ່ຍິງຂັ້ນບ້ານ, ໜ່ວຍອ້ອມຂ້າງເມືອງ, ແຂວງໃຫ້ໄດ້ 497 ບ້ານ, 177 ໜ່ວຍອ້ອມຂ້າງແຂວງ 72 ໜ່ວຍ, ໜ່ວຍອ້ອມຂ້າງເມືອງ 105 ໜ່ວຍ.

- ສືບຕໍ່ຈັດການແຂ່ງຂັນ 3 ດີ ໃຫ້ໄດ້ 15 ບ້ານ, 77 ໜ່ວຍ, ອ້ອມຂ້າງແຂວງ 28 ໜ່ວຍ, ໜ່ວຍອ້ອມຂ້າງເມືອງ 50 ໜ່ວຍ.

- ສືບຕໍ່ການລົງກວດກາ, ປະເມີນຜົນການແຂ່ງຂັນ 3 ດີ ໃຫ້ໄດ້ 40 ບ້ານ, 115 ໜ່ວຍ, ໜ່ວຍອ້ອມຂ້າງແຂວງ 39 ໜ່ວຍ, ໜ່ວຍອ້ອມຂ້າງເມືອງ 76 ໜ່ວຍ.

- ສືບຕໍ່ອອກຂໍ້ຕົກລົງ, ໃບຍ້ອງຍໍໃຫ້ສະມາຊິກ ແລະ ໜ່ວຍສະຫະພັນແມ່ຍິງ 3 ດີ ອອ້ມຂ້າງແຂວງຕາມການສະ

ເໜີຂອງໜ່ວຍທີ່ໄດ້ 2 ປີຊ້ອນ.

- ສືບຕໍ່ກວດກາການປະກອບເອກະສານສະເໜີປະກາດເມືອງ 3 ດີ ຂອງເມືອງໂພນໄຊ, ເມືອງປາກອູ, ເມືອງພູຄູນ ແລະ ເມືອງໂພນທອງ.

**V.ວຽກງານສົ່ງເສີມຄວາມຄວາມກ້າວໜ້າຂອງແມ່ຍິງ:**

**-** ສືບຕໍ່ເຜີຍແຜ່ແຜນຍຸດທະສາດ ແລະ ວິໄສທັດຮອດ ປີ 2030 ເພື່ອຄວາມສະເໝີພາບຍິງ-ຊາຍ 5 ປີ ຄັ້ງທີ III

( 2016-2020 ) ຂອງແຂວງຫຼວງພະບາງ ແລະ ແຜນດໍາເນີນງານກ່ຽວກັບການປ້ອງກັນ ແລະ ລືບລ້າງຄວາມຮຸນແຮງຕໍ່ແມ່ຍິງ ແລະ ເດັກຂອງແຂວງຫຼວງພະບາງ 2014 - 2020.

- ສືບຕໍ່ສ້າງຂະບວນການລະນຶກວັນສາກົນຕ້ານການໃຊ້ຄວາມຮຸນແຮງຕໍ່ແມ່ຍິງ ແລະ ເດັກ 25 ພະຈິກ.

- ສືບຕໍ່ໂຄສະນາເຜີຍແຜ່ບົດລາຍງານແຫ່ງຊາດປະຈໍາໄລຍະທີ 8 ແລະ 9 ກ່ຽວກັບການຈັດຕັ້ງປະຕິບັດສົນທິສັນຍາຊີດໍໃນ ສປປລາວ ລວມທັງນິຕິກໍາ, ແຜນດໍາເນີນງານ ແລະ ກົດໝາຍວ່າດ້ວຍການສະກັດກັ້ນ ແລະ ຕ້ານການໃຊ້ຄວາມຮຸນແຮງຕໍ່ແມ່ຍິງ ແລະ ເດັກ.

- ສືບຕໍ່ໂຄສະນາເຜີຍແຜ່ເນື້ອໃນເອກະສານກ່ຽວກັບການສ້າງຄອບຄົວ, ບ້ານ ແລະ ເມືອງພັດທະນາຕິດພັນກັບການປະຕິບັດສິດສະເໝີພາບ ຍິງ - ຊາຍ ແລະ ປາສະຈາກຄວາມຮຸນແຮງໃນຄອບຄົວໂດຍສະເພາະຕໍ່ແມ່ຍິງ.

**6**. **ວຽກງານປຸກລະດົມແມ່ຍິງເຂົ້າຮ່ວມພາລະກິດປົກປັກຮັກສາ ແລະ ສ້າງສາປະເທດຊາດ.**

ປຸກລະດົມເອື້ອຍນ້ອງແມ່ຍິງ, ແມ່ຍິງບັນດາເຜົ່າ ເພື່ອເຂົ້າຮ່ວມຂະບວນການຕ່າງໆຂອງຂັ້ນເທິງ, ທັງເປັນເຈົ້າໃນການປະກອບສ່ວນເສຍພັນທະ, ຕາມລະບຽບຫຼັກການ ເພື່ອມາພັດທະນາປະເທດຊາດ.

- ປຸກລະດົມສ້າງໃຫ້ໄດ້ຄອບຄົວຕົວແບບດ້ານການຜະລິດກະສິກໍາ ແລະ ດ້ານອື່ນໆ ເພື່ອສ້າງລາຍຮັບເຂົ້າໃນຄອບຄົວ

ໃຫ້ຫຼາຍຂື້ນກວ່າເກົ່າເຊັ່ນ: ຕົວແບບກຸ່ມຜະລິດໃຫ້ໄດ້ 4 ກຸ່ມ, ຄອບຄົວຕົວແບບດ້ານການຜະລິດຕ່າງໆໃຫ້ຫຼາຍຂຶ້ນ.

- ຮ່ວມກັບພາກສ່ວນກ່ຽວຂ້ອງ,ປຸກລະດົມ, ຊຸກຍູ້ຜູ້ປົກຄອງເພື່ອໃຫ້ເດັກຍິງ, ເດັກຍິງຢູ່ເຂດຫ່າງໄກສອກຫຼີກໄດ້ເຂົ້າ

ຮຽນຕາມເກນອາຍຸ ແລະ ເຂົ້າຮຽນໃນລະດັບສູງຂື້ນ.

- ປຸກລະດົມເອື້ອຍນ້ອງແມ່ຍິງໃນການອານຸລັກ ຮັກສາຮີດຄອງປະເພນີອັນດີງາມຂອງຊາດຂອງແມ່ຍິງ ແລະ ປຸກລະດົມແມ່ຍິງເດັກນ້ອຍ ໄດ້ເຂົ້າເຖິງການບໍລິການ ທາງດ້ານສາທາລະນະສຸກຢ່າງທົ່ວເຖິງ.

- ສືບຕໍ່ປຸກລະດົມວັດຖຸ, ປັດໃຈຈາກເອື້ອຍນ້ອງແມ່ຍິງທຸກຊັ້ນຄົນ ເພື່ອປະກອບສ່ວນໃນວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ສຶກສາອົບຮົມລູກຫຼານຂອງຕົນໄປປະກອບສ່ວນເຂົ້າເປັນທະຫານພັນທະໃນແຕ່ລະປີ.

**7**. **ວຽກງານຫ້ອງການ ​ແລະ ພົວພັນຮ່ວມມືກັບຕ່າງປະເທດ:**

- ສືບຕໍ່ສ້າງສາຍພົວພັນອັນດີງາມກັບບັນດາປະເທດເພື່ອນມິດ ໂດຍສະເພາະແມ່ນການແລກປ່ຽນບົດຮຽນວຽກງານ ແມ່ຍິງກັບສະຫະພັນແມ່ຍິງແຂວງດຽນບຽນ ແລະ ເຊິນລາ.

- ສືບຕໍ່ພົວພັນກັບບັນດາໂຄງການສາກົນທີ່ປະຕິບັດຢູ່ພາຍໃນແຂວງ, ເພື່ອຍາດແຍ່ງທຶນຮອນມາພັດທະນາແມ່ຍິງ, ບົນພື້ນຖານຖືກຕ້ອງຕາມລະບຽບຫຼັກການ.

- ກະກຽມມ້າງຫ້ອງການຫຼັງເກົ່າ ແລະ ກວດກາວັດຖຸອຸປະກອນ, ການກໍ່ສ້າງຫ້ອງການຫຼັງໃໝ່.

- ເກັບກໍາຂໍ້ມູນ ເພື່ອສັງລວມຜົນງານການເຄື່ອນໄຫວຂອງສະຫະພັນແມ່ຍິງແຂວງທ້າຍປີ.

- ສະຫຼຸບງົບປະມານແຕ່ລະງວດ ແລະ ປີ ສົ່ງໃຫ້ຄັງເງິນແຂວງ.

- ສືບຕໍ່ຂື້ນແຜນງົບປະມານ ງວດ 3 , ງວດ 4 ປີ 2017.

**8**. **ວຽກງານກວດກາ**:

- ສືບ​ຕໍ່ປັບປຸງແບບແຜນວິທີເຮັດວຽກຂອງຜູ້ເຮັດວຽກກວດກາຢູ່ຂົງເຂດສະຫະພັນແມ່ຍິງຮັບຜິດຊອບ.

- ສ້າງແຜນການກວດກາໄລຍະສັ້ນ, ໄລຍະຍາວຕາມແຜນການ ແລະ ຈັດລຽງບູລິມະສິດຂອງການກວດກາ.

- ສືບຕໍ່ເຄື່ອນໄຫວເກັບກໍາສະພາບຮອບດ້ານຂອງການຈັດຕັ້ງສະຫະພັນແມ່ຍິງ ແລະ ສະມາຊິກ, ພ້ອມທັງລາຍງານຂໍທິດ

ຊີ້ນໍາຈາກຂັ້ນເທິງໃຫ້ເປັນປົກກະຕິ.

**ປະທານສະຫະພັນແມ່ຍິງແຂວງ ຜູ້ສັງລວມ**